Idet den filosofiske rådgivning lægger vægt på den praktiske samtale, er den desuden forskellig fra traditionel akademisk [[Filosofi|fagfilosofi]], der betoner en rent [[Teori|teoretisk]] tilgang til filosofi. Filosofisk rådgivning er dermed tæt beslægtet med andre former for moderne anvendt filosofi, som [[filosofisk vejledning]], og sommetider anvendes de to betegnelser synonymt med hinanden. Filosofisk vejledning er en form for [[vejledning]]<ref>Hansen 2003</ref>, der har pædagogisk fokus på at hjælpe vejledningssøgende til at træffe reflekterede valg omkring liv, [[uddannelse]] eller [[karriere]]. Filosofisk rådgivning er desuden tæt beslægtet med [[filosofisk ledelse]]. Filosofisk ledelse er en form for [[ledelse]], der især har fokus på [[værdier]] og [[etik]] i lederskab. Endelig er filosofisk rådgivning beslægtet med [[protreptik]], som er en filosofisk samtaleform, der ser på fremme af klarhed om egne [[værdier]]<ref>Gørtz, Kim (2020): Protreptik for viderekomne. Books on Demand</ref>. Mens den filosofiske rådgivning stammer fra den [[Sokratisk dialog|sokratiske]] dialog, stammer prortreptik især fra [[Aristoteles]]’ praktiske filosofi.
Filosofi